हानजानि जवानफोरा दासिम 7 रोजा बिफां फुलि गायनाय जाबाय । लोगोसे मावख’गिरिया मिथिंगाखौ रैखा खालामनो बिजाब फरायनाल’ जाया होननानै बुंनायजों लोगोसे खामानि मावनो खावलायो। बे बेलायाव जायगानि रायजोफोरा जथेस्थ’ हेफाजाब होदों होननानै फोरमायो। दिनै हानजाया बगाजुलिनि शिव आस्रम लामा आरो कालिपुर नांजाब लामानि मोननैबो लामा सेराव बायदिसिना जाथोनि बिफां फुलि गायो। बिफां फुलि गायनाय हाबाफारियाव हानजानि जवानफोरजों लोगोसे जायगानि रायजो-राजाफोर आरो जायगानि गामि गोरामोनहा बाहागो लायो।